A Bizottság 2000/71/EK irányelve

(2002. augusztus 19.)

a gabonafélékben, az állati eredetű élelmiszerekben, illetőleg az egyes növényi eredetű termékekben – többek között a gyümölcsökben és zöldségekben –, illetve azok felületén található (formotion, dimetoát és oxidemeton-metil) peszticid-szermaradványok megengedett legmagasabb mértékének meghatározására tekintettel a 76/895/EGK, 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel a legutóbb a 2002/66/EK bizottsági irányelvvel [1] módosított, a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1976. november 23-i 76/895/EGK tanácsi irányelvre [2] és különösen annak 5. cikkére,

tekintettel a legutóbb a 2002/66/EK irányelvvel módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [3] és különösen annak 10. cikkére,

tekintettel a legutóbb a 2002/66/EK irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [4] és különösen annak 10. cikkére,

tekintettel a legutóbb a 2002/66/EK irányelvvel módosított, az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [5] és különösen annak 7. cikkére,

mivel:

(1) A gabonafélékre és a növényi eredetű termékekre – beleértve a gyümölcsöket és zöldségeket – vonatkozó maximális szermaradványértékek a peszticidek használatának azon legkisebb mennyiségét tükrözik, amellyel a növények hatékony védelmét olyan felhasználás mellett érik el, hogy a szermaradvány mennyisége a lehető legkisebb és toxikológiai szempontból elfogadható legyen, különösen a környezetvédelem, illetve a fogyasztók táplálékkal történő bevitele szempontjából. Az állati eredetű élelmiszerekre vonatkozóan a szermaradványértékek az állatok által fogyasztott, peszticiddel kezelt gabonafélék és növényi eredetű termékek fogyasztását tükrözik, valamint megfelelő esetben figyelembe veszik az állatgyógyászati készítmények használatának közvetlen következményeit. A közösségi maximális szermaradványértékek az árukban található ilyen maradványok mennyiségének felső határát jelzik, amennyiben a termelők betartották a helyes mezőgazdasági gyakorlatot.

(2) A szermaradványok maximális értékeit felülvizsgálat alatt kell tartani, és az új információk és adatok figyelembevételével meg lehet változtatni. A maximális szermaradványértékek az analitikai kimutathatóság határértékében vannak megállapítva azokban az esetekben, amikor a növényvédő szerek engedélyezett felhasználásai nem eredményeznek az élelmiszer-ipari termékekben, illetve azok felületén kimutatható peszticid-szermaradvány értékeket, vagy amennyiben nincs engedélyezett felhasználás, illetve a tagállam által engedélyezett felhasználást a szükséges adatok nem támasztják alá, vagy amennyiben a harmadik országban engedélyezett olyan felhasználást, mely maradványokat eredményez az olyan élelmiszer-ipari termékekben, illetve felületükön, amelyek a Közösség piacán forgalomba kerülhetnek, a szükséges adatok nem támasztják alá.

(3) A dimetoát és az oxidemeton-metil esetében néhány tagállam tájékoztatta a Bizottságot, hogy a fogyasztók táplálékkal történő bevitelével kapcsolatos aggodalmak alapján a 90/642/EGK irányelv 8. cikkével összhangban felül kívánják vizsgálni a nemzeti maximális szermaradványértékeket. A közösségi maximális szermaradványértékek felülvizsgálatára javaslatokat nyújtottak be a Bizottsághoz. A Bizottság arra a következtetésre jutott, hogy a fogyasztókat érintő lehetséges veszélyek miatt egyes maximális szermaradványértékeket célszerű lenne módosítani. Fontos, hogy a fogyasztók megfelelő védelme érdekében a tagállamok kiegészítő intézkedéseket hozzanak a kockázatkezelés terén. A dimetoát és az oxidemeton-metil esetében a tagállamoknak a legutóbb a 2002/64/EK bizottsági irányelvvel [6] módosított 91/414/EGK irányelv [7] 4. cikkének megfelelően felül kell vizsgálniuk a meglévő engedélyeket, hogy az engedélyezett felhasználás ne vezessen a maximális szermaradványértékek túllépéséhez.

(4) A fogyasztók e peszticideknek élelmiszer-ipari termékeken keresztüli, életük során való expozícióját a Közösségben használt eljárásoknak és gyakorlatnak megfelelően vizsgálták és értékelték, tekintetbe véve az Egészségügyi Világszervezet (WHO) által kiadott iránymutatásokat [8] Megállapították, hogy az ezen irányelvben rögzített maximális szermaradványértékek nem eredményezik a megengedhető napi bevitelre megszabott határérték túllépését. A megengedhető napi bevitel (acceptable daily intake – ADI) értéke az oxidemeton-metil esetében 0,0003 mg/testtömegkilogramm (JMPR 1989), az akut referenciadózis (acute reference dose – ARfD) 0,005 mg/testtömegkilogramm, a dimetoát esetében a megengedhető napi bevitel 0,002 mg/testtömegkilogramm (JMPR 1996), az akut referenciadózis 0,03 mg/testtömegkilogramm.

(5) Amennyiben ez szükséges volt, a peszticideket esetlegesen tartalmazó élelmiszer-ipari termékek fogyasztóinak életük során e peszticideknek való akut expozícióját a Közösségben használt eljárásoknak és gyakorlatnak megfelelően vizsgálták és értékelték, tekintetbe véve az Egészségügyi Világszervezet (WHO) által kiadott iránymutatásokat. Megállapítást nyert, hogy ezen irányelvben javasolt maximális szermaradványértékek vagy ennél alacsonyabb értékek jelenléte nem okoz akut toxikus hatást.

(6) A formotion felhasználásáról világszerte nincsenek jelentések. A szermaradványokra és a toxicitásra vonatkozó kielégítő adatok hiányában indokolt, hogy a formotion esetében minden termék maximális szermaradványértékét az analitikai kimutathatóság legalacsonyabb határértékében állapítsák meg.

(7) A Közösség kereskedelmi partnereivel a Kereskedelmi Világszervezeten keresztül konzultált az ezen irányelvben a formotionra, a dimetoátra és a oxidemeton-metilre javasolt értékekről, és az értékekkel kapcsolatos észrevételeik figyelembe lettek véve.

(8) A növényügyi tudományos bizottság véleményét, különösen, ami a peszticidekkel kezelt mezőgazdasági termékek fogyasztóinak védelme érdekében alkalmazandó módszertannal kapcsolatos tanácsokat és ajánlásokat illeti, figyelembe vették.

(9) A 76/895/EGK, 86/362/EGK. A 86/363/EGK és a 90/642/EGK irányelvek mellékleteit ezért megfelelően módosítani kell.

(10) Az ezen irányelvben előírt intézkedések összhangban vannak a Tápláléklánc és Állat-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 76/895/EGK irányelv II. mellékletében a "dimetoátra", az "ometoátra", a "formotionra", az "oxidemeton-metilre", a "demeton-S-metilre" és a "demeton-S-metil-szulfonra" vonatkozó bejegyzéseket el kell hagyni.

2. cikk

A 86/362/EGK irányelv II. mellékletének A. része a következő sorokkal egészül ki:

"Peszticid-szermaradvány | Maximális érték (mg/kg) |

Oxidemeton-metil (oxidemeton-metil és demeton-S-metil-szulfon összesen, oxidemeton-metilben kifejezve) | 0,1 árpa és zab 0,02 egyéb gabonafélék |

Dimetoát (dimetoát és ometoát összesen, dimetoátban kifejezve) | 0,3 búza, rozs és tritikálé 0,02 egyéb gabonafélék |

Formotion | 0,02 gabonafélék |

3. cikk

A 86/363/EGK irányelv II. mellékletének A. része a következő sorokkal egészül ki:

"Peszticid-szermaradvány | Maximális érték (mg/kg) |

Az I. melléklet 0201, 0202, 0203, 0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt zsíros hús, a húskészítmények, belsőségek és állati zsírok esetében | Az I. melléklet 0401, 0402,040500 és 0406 fejlécű rovataiban felsorolt tej és tejtermékek esetében | Az I. melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében |

Oxidemeton-metil (oxidemeton-metil és demeton-S-metil-szulfon összesen, oxidemeton-metilben kifejezve) | 0,02 | 0,02 | 0,02 |

4. cikk

Az ezen irányelv mellékletében felsorolt maximális szermaradványértékek az adott peszticidekre vonatkozóan a 90/642/EGK irányelv II. mellékletében felsorolt értékeket kiegészítik, vagy azok helyébe lépnek.

5. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2002. december 31-ig megfeleljenek. Erről haladéktalanul tájékoztatják a Bizottságot.

Ezeket az intézkedéseket 2003. január 1-jétől alkalmazzák.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

6. cikk

Ez az irányelv az Európai Közösségek Hivatalos Lapjában való kihirdetését követő hetedik napon lép hatályba.

7. cikk

Ennek az irányelvnek a tagállamok a címzettjei.

Kelt Brüsszelben, 2002. augusztus 19-én.

a Bizottság részéről

David Byrne

a Bizottság tagja

[1] HL L 192., 2002.7.20., 47. o.

[2] HL L 340., 1976.12.9., 26. o.

[3] HL L 221., 1986.8.7., 37. o.

[4] HL L 221., 1986.8.7., 43. o.

[5] HL L 350., 1990.12.14., 71. o.

[6] HL 189., 2002.7.18., 27. o.

[7] HL 230., 1991.8.19., 1. o.

[8] Iránymutatások a peszticid-szermaradványok élelmiszerrel történő bevitelének előrejelzéséhez (átdolgozott), készítette a GEMS/Food program a Peszticid-maradványok Kódex Bizottságával együttműködésben, kiadta az Egészségügyi Világszervezet, 1997 (WHO/FSF/FOS/97.7).

--------------------------------------------------

MELLÉKLET

Az érintett növénycsoportok és növényi termékek, amelyekre az SZMÉ vonatkozik | Peszticid-szermaradványok és a szermaradványok maximális értéke (mg/kg) |

Formotion | Oxidemeton-metil (oxidemeton-metil és demeton-S-metil-szulfon összesen, oxidemeton-metilben kifejezve) | Dimetoát (dimetoát és ometoát összesen, dimetoátban kifejezve) |

1.Hozzáadott cukor nélküli friss, szárított vagy nyers, fagyasztással tartósított gyümölcs; héjas gyümölcsűek | | 0,02 | |

i.CITRUSFÉLÉK | 0,02 | | 0,02 |

Grapefruit | | | |

Citrom | | | |

Zöld citrom | | | |

Mandarin (beleértve a klementint és az egyéb hibrideket) | | | |

Narancs | | | |

Pomelo | | | |

Egyéb | | | |

ii.HÉJAS GYÜMÖLCSŰEK (héjjal vagy héj nélkül) | 0,05 | | 0,05 |

Mandula | | | |

Brazil dió | | | |

Kesudió | | | |

Gesztenye | | | |

Kókuszdió | | | |

Mogyoró | | | |

Makadámdió | | | |

Pekándió | | | |

Piniamag | | | |

Pisztácia | | | |

Dió | | | |

Egyéb | | | |

iii.ALMAFÉLÉK | 0,02 | | 0,02 |

Alma | | | |

Körte | | | |

Birsalma | | | |

Egyéb | | | |

iv.CSONTHÉJASOK | 0,02 | | |

Kajszibarack | | | |

Cseresznye | | | 1 |

Őszibarack (beleértve a nektarint és hasonló hibrideket) | | | |

Szilva | | | |

Egyéb | | | 0,02 |

v.BOGYÓS GYÜMÖLCSÖK | 0,02 | | 0,02 |

a)Csemegeszőlő és borszőlő

Csemegeszőlő | | | |

Borszőlő | | | |

b)Eper (termesztett) | | | |

c)Félcserjén termő bogyósok (termesztett)

Fekete szeder | | | |

Hamvas szeder | | | |

Kaliforniai málna | | | |

Málna | | | |

Egyéb | | | |

d)Egyéb bogyós gyümölcsök (termesztett)

Fekete áfonya | | | |

Tőzegáfonya | | | |

Ribizli (piros, fekete és fehér) | | | |

Pöszméte | | | |

Egyéb | | | |

e)Vadon termő bogyósok és vadon termő gyümölcs | | | |

vi.EGYÉB | 0,02 | | |

Avokádó | | | |

Banán | | | |

Datolya | | | |

Füge | | | |

Kivi | | | |

Kamkvat | | | |

Licsiszilva | | | |

Mangó | | | |

Olajbogyó | | | 2 |

Golgotavirág | | | |

Ananász | | | |

Gránátalma | | | |

Egyéb | | | 0,02 |

2.Friss vagy nyers, fagyasztott vagy száraz zöldségek | 0,02 | | |

i.GYÖKÉR- ÉS GUMÓS ZÖLDSÉGEK | | 0,02 | 0,02 |

Cékla | | | |

Répa | | | |

Gumós zeller | | | |

Torma | | | |

Csicsóka | | | |

Paszternák | | | |

Petrezselyemgyökér | | | |

Retek | | | |

Salátabakszakáll | | | |

Édesburgonya | | | |

Karórépa | | | |

Tarlórépa | | | |

Jamszgyökér | | | |

Egyéb | | | |

ii.HAGYMAFÉLÉK | | 0,02 | |

Fokhagyma | | | |

Hagyma | | | |

Mogyoróhagyma | | | |

Újhagyma | | | 2 |

Egyéb | | | 0,02 |

iii.TERMÉSÜKÉRT TERMESZTETT ZÖLDSÉGEK | | 0,02 | 0,02 |

a)Burgonyafélék

Paradicsom | | | |

Paprika | | | |

Padlizsán | | | |

Egyéb | | | |

b)Kabakosok – ehető héjúak

Uborka | | | |

Apró uborka | | | |

Cukkini | | | |

Egyéb | | | |

c)Kabakosok – nem ehető héjúak

Sárgadinnye | | | |

Tök | | | |

Görögdinnye | | | |

Egyéb | | | |

d)Csemegekukorica | | | |

iv.KÁPOSZTAFÉLÉK

a)Virágjukért termesztett káposztafélék | | 0,02 | |

Brokkoli | | | |

Karfiol | | | 0,2 |

Egyéb | | | 0,02 |

b)Fejesedő káposztafélék

Kelbimbó | | 0,05 | 0,3 |

Fejes káposzta | | 0,05 | 1 |

Egyéb | | 0,02 | 0,02 |

c)Leveles káposztafélék | | 0,02 | 0,02 |

Kínai kel | | | |

Kelkáposzta | | | |

Egyéb | | | |

d)Karalábé | | 0,05 | 0,02 |

v.LEVELES ZÖLDSÉGEK ÉS FRISS FŰSZERNÖVÉNYEK

a)Salátafélék | | 0,05 | |

Zsázsa | | | |

Galambbegysaláta | | | |

Fejes saláta | | | 0,5 |

Endívia | | | |

Egyéb | | | 0,02 |

b)Spenótfélék | | 0,02 | 0,02 |

Spenót | | | |

Mangold | | | |

Egyéb | | | |

c)Vízitorma | | 0,02 | 0,02 |

d)Cikóriasaláta | | 0,02 | 0,02 |

e)Fűszernövények | | 0,02 | 0,02 |

Turbolya | | | |

Metélőhagyma | | | |

Petrezselyem | | | |

Zellerlevél | | | |

Egyéb | | | |

vi.HÜVELYES ZÖLDSÉGEK (friss) | | 0,02 | |

Bab (hüvelyben) | | | |

Bab (hüvely nélkül) | | | |

Borsó (hüvelyben) | | | 1 |

Borsó (hüvely nélkül) | | | |

Egyéb | | | 0,02 |

vii.SZÁRUKÉRT TERMESZTETT ZÖLDSÉGFÉLÉK (friss) | | 0,02 | 0,02 |

Spárga | | | |

Kardonna | | | |

Zeller | | | |

Édeskömény | | | |

Articsóka | | | |

Póréhagyma | | | |

Rebarbara | | | |

Egyéb | | | |

viii.GOMBA | | 0,02 | 0,02 |

Termesztett gombák | | | |

Vadon termő gombák | | | |

3.Hüvelyesek | 0,02 | 0,02 | 0,02 |

Bab | | | |

Lencse | | | |

Borsó | | | |

Egyéb | | | |

4.Olajos magvak | 0,05 | 0,05 | 0,05 |

Lenmag | | | |

Amerikai mogyoró | | | |

Mák | | | |

Szezámmag | | | |

Napraforgómag | | | |

Repcemag | | | |

Szójabab | | | |

Mustármag | | | |

Gyapotmag | | | |

Egyéb | | | |

5.Burgonya | 0,02 | 0,02 | 0,02 |

Korai burgonya | | | |

Áruburgonya | | | |

6.Tea (levelek és szárak, fermentálva vagy máshogyan, a Camellia sinensis leveleiből) | 0,05 | 0,05 | 0,05 |

7.Komló (szárított), beleértve a granulált és a be nem sűrített port | 0,05 | 0,05 | 0,05 |

--------------------------------------------------